D'acord amb el previst en el punt 6 de l'Annex IX del Reglament General de Vehicles, aprovat pel Reial Decret 2822/1998, de 23 de desembre, i modificat per l'Ordre PRE/2788/2015, de 18 de desembre, es poden atorgar autoritzacions especials de circulació per a conjunts de vehicles de transport de mercaderies, amb més de 6 línies d'eixos, fins a 25,25 metres de longitud total (no pot sobresortir la càrrega) i una massa màxima de conjunt (inclosa la càrrega) de 60.000 kg.
Per raó del tipus de càrrega no hi ha cap limitació llevat per matèries perilloses.
No obstant això, la prohibició relativa a conjunts euro modulars que realitzen operacions de transport de mercaderies perilloses s'ha d'entendre aplicable només si els vehicles tenen l'obligació, d'acord amb l'ADR, de portar panells taronja reglamentaris oberts.
Les sol·licituds s'han de presentar necessàriament per medi de la plataforma telemàtica tràmits gencat tot admetent l'adhesió del sol·licitant a un estudi monitorat per la Direcció General de Trànsit, sobre els requeriments de tracció i maniobrabilitat mínims exigibles en el conjunt de vehicles en configuració euro modular presentat.
Aquestes autoritzacions seguiran una tramitació que està subjecta a una taxa, que també es podrà completar directament per medi de l'enllaç anterior.
En cas de sol·licituds amb itineraris que transcorrin parcialment per carreteres catalanes, caldrà presentar una sol·licitud al Servei Català de Trànsit pel tram corresponent a Catalunya i sol·licitar separadament la resta de l'itinerari a l'autoritat competent en matèria de trànsit corresponent.
En aquests casos, el sol·licitant haurà de satisfer les respectives taxes administratives de tramitació que li siguin requerides directament per les diferents administracions i les diverses autoritzacions seran trameses al sol·licitant per part de cada una de les administracions implicades.
Atès que la innovació reglamentària afecta el règim general dels vehicles, l'abast de les autoritzacions de conjunts euro modulars emeses pel Servei Català de Trànsit també comprendran els àmbits locals.
Les autoritzacions del Servei Català de Trànsit tindran una vigència d'1 any, però també podrà ésser superior en funció de les característiques de l'itinerari, o inferior en funció del que expressin els informes emesos pels titulars de les vies i així ho determinarà l'autorització especial de circulació que s'emeti en cada cas.
Amb caràcter general, aquests conjunts de vehicles tindran unes determinades condicions de circulació, que sense perjudici que en l'autorització especial de circulació es concreti més en detall, seran les següents:
Els vehicles que s'incorporen al conjunt euro-modular han d'ésser de la mateixa tipologia per cada sol·licitud, mantenint la mateixa distribució d'eixos.
Per medi d'una declaració responsable els sol·licitants admeten que poden satisfer per a la composició sol·licitada els següents requisits:
Aquests documents s'hauran de presentar en format original i completant tots els camps següents:
Per completar aquesta obligació inclosa en la resolució d'autorització caldrà fer-ho per medi de la plataforma esmentada tràmits gencat, acudint a "Comunicació prèvia de sortida de Transport Especial o equivalent, sense acompanyament del Cos de Mossos d'Esquadra", en la pestanya disponible a comunicacions de vehicles en règim de transport especial.
Via telemàtica mitjançant la plataforma de Tràmits gencat
Les sol·licituds hauran de ser presentades per via telemàtica mitjançant la plataforma de tràmits gencat.
No s'admetrà la presentació de la sol·licitud per fax, per correu electrònic ni de forma presencial.
En cada sol·licitud el nombre màxim de vehicles que es poden incorporar, en total, serà de 20 vehicles, sense fer distincions de la seva posició dins del conjunt euro modular.
Per a la presentació és necessari que es disposi de certificat digital, d'acord amb els requisits de tràmits gencat.
El tràmit està subjecte a una taxa amb les modalitats i formes de pagament previstes en la plataforma de tramitació tràmits gencat.
Aclariments relatius a la sol·licitud telemàtica d'autorització especial de circulació per a euro modulars.
Per tal de tramitar electrònicament les sol·licituds d'autoritzacions especials de circulació per a conjunts de vehicles en configuració euro-modular, caldrà tenir en compte els següents aclariments: